
# Казанда росгвардиячеләр чит ил кешесенә югалткан акча янчыгын кайтарганнар

Ир-ат WorldSkills чемпионаты ачылышына ашыкканда акча янчыгын төшереп калдырган.


Казанда росгвардиячеләр чит ил кешесенә югалткан акча янчыгын һәм самолетка билетын кире кайтарганнар. Бу турыда ведомствоның матбугат хезмәтендә хәбәр иттеләр.

«Ир-ат автомобильдән чыкканда акча янчыгын төшереп калдырган. Ул WorldSkills чемпионаты ачылышы тантанасына ашыгу сәбәпле, югалтуын абайламаган. Аның акча янчыгын «Казан Арена» тирәсендә парковкада Кәрим Магомедов белән Александр Хәлилов тапкан», – дип сөйләделәр Росгвардиядә.

Росгвардиячеләр табылдыкны полициягә тапшырган. Янчыкта 200 мең сум чамасы акча булуы ачыкланган.

Полиция белән чемпионат дирекциясе акча янчыгы хуҗасын ачыклаган һәм аңа югалткан әйберләрен тапшырганнар.

*Бу хакта тулырак: https://tatar-inform.tatar/news/2019/08/26/192257/*

Следите за самым важным и интересным в Telegram-каналеТатмедиа

## Нет комментариев
Казанда росгвардиячеләр чит ил кешесенә югалткан акча янчыгын кайтарганнар